Er bloavezh 1983 (naontek kant  tri ha pevar-ugent) oa bet kavet 30 (tregont) PEZH MONEIZ galian-ha-roman en arem (bronze) war lein an duchenn stok eno ; deus an trede kantved goude ar Christ e oant ! Er bloavezh 2003 oa bet kavet kleuzioù galian-ha-roman : eno oa ur feurm bet KOUEET EN HE FOULLfin an trede kantved goude ar Christ. DILEZET e vije bet an dachenn gant an dud pad 900 vloaz (nav chant) betek ma vije deut peizanted en-dro en XIIvet kantved ? Hag ar re-mañ, betek pevare int chomet ? Nouzer ket re vad, rak devet oa bet ar  savadurioù e-kerzh an XIIvet kantved. Diwar sellet ar chadastr kozh, ar Chadastr Napoleon vez gwelet zo kalz DOUAROU BOUTIN dan holl er parrezioù tro-war-dro. Neus roud ebet eus ar boblañs Osism avat. Peogwir zo tumulus e ouiomp koulskoude zo bet tud o chom ba Berrien a-raok ar Chalianed, da vare ar Bronz (an arem). Soñjit ta, lanneier Berrien, den na soñjfe zo bet tud eno ! Eo ! a-dreuz an amzer zo bet tud o vevañ hag a zo bet aet kuit. Dilezet ar vro gante, e-giz-se e chom dindan douar roudoù deus  POBLOU A-WECHALL .